《小雨》
宋代·刘敞

春阳转为旱，惠泽积不泄。稼穑亦已晚，泉涌为之竭。

吁嗟叫苍亦，阊阖不可越。精诚凭土龙，神化空恍惚。

今旦微风来，朝阴度城阙。霏霏堕疏润，稍稍漏白日。

尘埃暂埽地，草树才沐发。终宜云汉枯，尚喜雷电发。

帝方复威令，世莫患妖魃。宁作成汤时，弥年困饥渴。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至亦文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。